**ΠΡΟΚΗΡΥΞΗ ΔΙΑΓΩΝΙΣΜΟΥ ΛΟΓΟΤΥΠΟΥ**

**Πρόσκληση συμμετοχής**

Η Ελληνική Κοινότητα Αλεξάνδρειας προκηρύσσει διαγωνισμό για το λογότυπο (σήμα), το οποίο θα χαρακτηρίζει, εκπροσωπεί και συνοδεύει αυτή σε κάθε εξωτερική παρέμβαση, ενέργεια, δραστηριότητά και εφαρμογή της (εκδηλώσεις, έντυπα, ιστοσελίδα, επιστολές, πινακίδες, σφραγίδες κτλ).

1. **Όροι διαγωνισμού**

α)Στο διαγωνισμό δύνανται να συμμετάσχουν μόνο φυσικά πρόσωπα με ικανότητα δικαίου, όπως αυτή ορίζεται στο άρθρο 34 ΑΚ.

β) Κάθε διαγωνιζόμενος μπορεί να λάβει μέρος στο διαγωνισμό λογοτύπου με ένα (1) έως και τρία (3) έργα.

γ) Το έργο το οποίο θα επιλεγεί ως λογότυπο, περιέρχεται αυτοδικαίως στην πλήρη ιδιοκτησία της Ελληνικής Κοινότητας Αλεξάνδρειας, παραιτουμένου του επιτυχόντος συμμετάσχοντος από τις διατάξεις του άρθρου 60 ΑΚ.

δ) Ο διαγωνισμός είναι δυνατόν να κηρυχθεί άγονος με απόφαση των μελών του ΔΣ της Ελληνικής Κοινότητας Αλεξάνδρειας.

1. **Προδιαγραφές Λογοτύπου**

* Το έργα με τα οποία θα συμμετέχουν οι διαγωνιζόμενοι πρέπει να διέπονται από τα στοιχεία της πρωτοτυπίας και της μοναδικότητας όπως ορίζεται στον Ν. 2121/1993 περί πνευματικής ιδιοκτησίας: «Πνευματική ιδιοκτησία, συγγενικά θέματα και πολιτιστικά θέματα».
* Σήμα μπορεί να αποτελέσει κάθε σημείο (έργο) επιδεκτικό γραφικής παράστασης, λειτουργικό και ικανό να διακρίνει και να εκπροσωπεί την Κοινότητα.
* Το σήμα θα πρέπει να είναι αναγνωρίσιμο, λειτουργικό στη χρήση του και επιδεκτικό σμίκρυνσης ή μεγέθυνσης χωρίς να χάνει την επικοινωνιακή του ισχύ, ώστε να μπορεί να αναπαραχθεί σε οποιαδήποτε μορφή (επιστολές, σφραγίδες, αλληλογραφίες κλπ.).
* Ενδεικτικά, το σήμα μπορεί να περιέχει λέξεις, ονόματα, επωνυμίες, ψευδώνυμα, απεικονίσεις, σχέδια, γράμματα, αριθμούς κλπ, έγχρωμα ή μη.

1. **Υποβολή των έργων**

α)Οι διαγωνιζόμενοι θα πρέπει να υποβάλουν ηλεκτρονικά τα έργα τους μαζί με την «ΑΙΤΗΣΗ ΣΥΜΜΕΤΟΧΗΣ» που επισυνάπτεται, στην οποία θα παραθέτουν τα στοιχεία τους, στην ηλεκτρονική διεύθυνση της Κοινότητας: [logo@ekalexandria.org](mailto:logo@ekalexandria.org)

Για περισσότερα στοιχεία επικοινωνίας οι διαγωνιζόμενοι μπορούν να επισκεφθούν την ιστοσελίδα της Κοινότητας: www.ekalexandria.org

β) Καταληκτική ημερομηνία υποβολής αίτησης συμμετοχής στο διαγωνισμό ορίζεται το Σάββατο **10 Σεπτεμβρίου 2016.**

1. **Αξιολόγηση – Δημοσίευση - Έπαθλο**

α)Η αξιολόγηση των έργων θα πραγματοποιηθεί από τα μέλη του Προεδρείου της Ελληνικής Κοινότητας Αλεξάνδρειας.

β) Τα αποτελέσματα του διαγωνισμού θα αναρτηθούν στην ανωτέρω επίσημη ιστοσελίδα της Ελληνικής Κοινότητας Αλεξάνδρειας. Παράλληλα, θα δημοσιευθούν στην Εφημερίδα που η ίδια εκδίδει.

γ) Ο επιτυχών διαγωνιζόμενος του οποίου το λογότυπο θα κηρυχθεί ως καταλληλότερο, θα βραβευθεί με το χρηματικό έπαθλο των 500 Ευρώ.

**ΑΙΤΗΣΗ ΣΥΜΜΕΤΟΧΗΣ**

Στο διαγωνισμό λογοτύπου της Ελληνικής Κοινότητας Αλεξάνδρειας.

Ονοματεπώνυμο:

Ταχ. Διεύθυνση:

Τηλέφωνο, κινητό:

E-mail:

Αριθμός έργων που θα υποβληθούν:

Με την παρούσα αίτηση συμμετοχής δηλώνω υπεύθυνα και ανεπιφύλακτα ότι γνωρίζω και αποδέχομαι όλους τους όρους της προκήρυξης του Διαγωνισμού οι οποίοι αναγράφονται κατά τα ανωτέρω, και ότι τα παραπάνω στοιχεία είναι αληθή.

Ημερομηνία: …../…../2016

Υπογραφή διαγωνιζόμενου

|  |
| --- |
| Να σταλεί στο [logo@ekalexandria.org](mailto:logo@ekalexandria.org) το αργότερο μέχρι και το **Σάββατο 10 Σεπτεμβρίου 2016** |